Vnútorný predpis

Fakulty sociálnych vied UCM v Trnave

2022

**ORGANIZAČNÝ PORIADOK**

**Fakulty sociálnych vied**

**Univerzity sv. Cyrila a Metoda v Trnave**

Akademický senát Fakulty sociálnych vied Univerzity sv. Cyrila a Metoda v Trnave (ďalej len ,,AS FSV UCM“) v súlade so Štatútom Fakulty sociálnych vied Univerzity sv. Cyrila a Metoda v Trnave (ďalej len „FSV UCM“) sa uzniesol dňa 27.09.2022 na tomto Organizačnom poriadku Fakulty sociálnych vied Univerzity sv. Cyrila a Metoda v Trnave (ďalej len ,,organizačný poriadok“).

**§ 1**

**Úvodné ustanovenia**

1. Organizačný poriadok vymedzuje organizačnú štruktúru FSV UCM a pôsobnosť jej útvarov. Vydáva ho dekan FSV UCM po schválení v AS FSV UCM.
2. Organizačný poriadok je záväzný pre členov akademickej obce FSV UCM a ostatných

zamestnancov FSV UCM, vrátane tých, ktorí vykonávajú práce na základe dohôd o prácach

vykonávaných mimo pracovného pomeru.

**§ 2**

**Organizačná štruktúra FSV UCM**

1. Fakulta sa člení na tieto pracoviská:
2. dekanát,
3. katedry,
4. účelové pracoviská.
5. Riadiaci funkcionári fakulty sú:
6. dekan FSV UCM,
7. prodekani FSV UCM.
8. Vedúcimi zamestnancami fakulty sú:
9. riadiaci funkcionári FSV UCM,
10. tajomník fakulty,
11. vedúci katedier,
12. vedúca kancelárie dekana.

**§ 3**

**Dekan FSV UCM**

1. Postavenie a pôsobnosť dekana FSV UCM je upravená v Štatúte Univerzity sv. Cyrila a Metoda v Trnave (ďalej len ,,UCM”) a v Štatúte FSV UCM.
2. Dekan FSV UCM pri riadení FSV UCM v súlade s pôsobnosťou podľa odseku 1 a v súvislosti s koncepciou rozvoja fakulty:
3. ukladá úlohy pracoviskám fakulty,
4. priamo riadi prodekanov, vedúcich katedier, vedúcich účelových pracovísk, tajomníka fakulty, vedúceho sekretariátu dekana,
5. zriaďuje komisie ako svoje poradné orgány.
6. Dekana v jeho neprítomnosti zastupuje ním určený prodekan (štatutárny zástupca). Prodekani sa zastupujú spôsobom, ktorý určí dekan.

**§ 4**

**Prodekani FSV UCM**

1. Na FSV UCM spravidla pôsobia prodekani v týchto oblastiach :
2. pre výchovno-vzdelávaciu činnosť,
3. pre vedecko-výskumnú činnosť,
4. pre kvalitu,
5. pre rozvoj,
6. pre doktorandské štúdium,
7. pre zahraničné vzťahy,
8. pre komunikáciu, marketing a externé prostredie.
9. Prodekani na vymedzenom úseku činnosti sú oprávnení vystupovať v mene FSV UCM v rozsahu určenom dekanom FSV UCM.

**§ 5**

**Dekanát FSV UCM**

1. Dekanát FSV UCM vykonáva organizačné a administratívne práce súvisiace s činnosťou dekana FSV UCM, fakulty, jeho poradných orgánov, prodekanov a tajomníka fakulty.
2. Dekanát FSV UCM riadi vedúci kancelárie dekana a tajomník FSV UCM.
3. Vedúceho kancelárie dekana a tajomníka FSV UCM riadi dekan.

**§ 6**

**Tajomník FSV UCM**

1. Tajomník fakulty zabezpečuje personálny, hospodársky a prevádzkový chod fakulty.
2. Tajomník fakulty je za výkon svojej funkcie zodpovedný dekanovi FSV UCM.

**§ 7**

**Katedry FSV UCM**

1. Katedry sú výchovno-vzdelávacie a vedecko-výskumné pracoviská FSV UCM.
2. Zriaďuje ich dekan FSV UCM po vyjadrení AS FSV UCM.
3. Okruh pôsobnosti a názov katedier je zhodný so študijným odborom, v ktorom pôsobia.
4. Katedru riadi vedúci katedry. Funkcia vedúceho katedry sa obsadzuje na základe výsledku výberového konania. Funkčné obdobie vedúceho katedry je najviac štvorročné, bez obmedzenia počtu funkčných období. Vedúci katedry je oprávnený konať v mene FSV UCM len vo veciach, ktoré mu dekan FSV UCM určí písomným rozhodnutím.
5. Vedúci katedry riadi vedecko-pedagogickú, organizačnú a administratívnu činnosť katedry a zodpovedá za ňu dekanovi FSV UCM.
6. V záujme zabezpečenia činnosti katedry, na katedre pôsobia zástupcovia vedúceho katedry a tajomník katedry, ktorých môže ustanoviť do funkcií dekan FSV UCM na návrh vedúceho príslušnej katedry.
7. Ak nie je zabezpečený výkon funkcie vedúceho katedry, dekan FSV UCM môže riadením katedry poveriť osobu z radov vysokoškolských učiteľov FSV UCM do ustanovenia vedúceho katedry po riadnom výberovom konaní.

**§ 8**

**Účelové pracoviská**

1. Účelové pracoviská fakulty zriaďuje dekan, po prerokovaní v AS FSV UCM, na realizáciu špecifických činností fakulty.
2. Na čele účelového pracoviska stojí vedúci pracoviska, ktorého menuje a odvoláva dekan FSV UCM.

**§ 9**

**Záverečné ustanovenia**

1. Organizačný poriadok vydáva dekan FSV UCM po jeho schválení v AS FSV UCM.
2. Dňom nadobudnutia účinnosti tohto textového znenia organizačného poriadku sa zrušuje Organizačný poriadok FSV UCM zo dňa 22.4.2022.
3. Tento Organizačný poriadok bol schválený AS FSV UCM dňa 27.9.2022.
4. Tento Organizačný poriadok nadobúda platnosť dňom schválenia v AS FSV UCM   a účinnosť od 1.10.2022.
5. Po schválení textového znenia tohto organizačného poriadku v AS FSV UCM predloží dekan FSV UCM na najbližšie zasadnutie AS FSV UCM (najneskôr 30.9.2022) schematické znázornenie organizačnej štruktúry FSV UCM, ktoré bude tvoriť neoddeliteľnú súčasť Organizačného poriadku FSV UCM účinného od 01.10.2022.
6. Do 30 dní od nadobudnutia platnosti nového znenia Štatútu FSV UCM (predloženého po schválení nového znenia Štatútu UCM po 01.10.2022) predloží dekan FSV UCM návrh nového znenia Organizačného poriadku FSV UCM na schválenie AS FSV UCM.

doc. PhDr. Mgr. Oľga Bočáková, PhD. doc. PhDr. Peter Horváth, PhD.

predsedníčka AS FSV UCM dekan FSV UCM